આપણને જે કરડે છે એ માદા મચ્છરો હોય છે. એને સંવનન પછી ઈંડાં મૂકવાના હોય છે. એ માટે એના શરીરમાં પ્રોટીનની જરૂર પડે છે. એના માટે સૌથી સારું અને હાથવગું પ્રાણીનું લોહી હોય છે. પશુઓની ચામડી જાડી હોવાથી એનું લોહી પીવામાં ખૂબ મહેનત પડે છે. એટલે માદા મચ્છરો માણસનું લોહી પીએ છે. મચ્છર આપણને કરડે અને લોહી પીએ એટલે આપણે માંદા પડી જ જઈએ એવું નથી. માદાએ અનેક માણસોનું લોહી પીવું પડે તો ચેપ લાગવાની શક્યતા ઊભી થાય છે. એક માણસના શરીરમાંથી પૂરતું લોહી પીવા ન મળે તો એ બીજા માણસનું લોહી પીવા જાય છે. માનો કે પહેલા માણસને મેલેરિયા કે ડેન્ગ્યુ થયો હોય તો એના લોહીમાં એના વાયરસ હોય! એ વાયરસ મચ્છરના પેટમાં ગયા હોય એના ભૂંગળી જેવા માંેમાં અટકી રહ્યા હોય.